Ojie Edoburun

Ojie Edoburun (født 2. juni 1996 i London) er en britisk sprinter. Hans fremste internasjonale meritt er gull på 100 meter i U23-EM i friidrett 2017.

 Idrettskarriere 
 2013 
Edoburun ble U20-løper i 2013.The Power of 10 - Ojie Edoburun, besøkt 24. juli 2017. I det engelske U20-mesterskapet innendørs (England Athletics U15 / U17 / U20 Championships) kom han på andreplass på 60 meter, bak Chijindu Ujah, med ny personlig rekord på 6,88.The Power of 10 - England Athletics U15 / U17 / U20 Championships Birmingham 23-24 Feb 13, besøkt 24. juli 2017 I det engelske U20-mesterskapet utendørs kom han på tredjeplass, og han deltok i ungdoms-VM i friidrett 2013 i Donetsk i Ukraina, der han fikk sølv på 100 meter, med ny personlig rekord på 10,35 sekunder. Kinesiske Mo Youxue vant denne øvelsen.IAAF - 8th IAAF World Youth Championships - Results - Men - 100 metres - Final, besøkt 24. juli 2017.

 2014 
I januar vant han 60 meter i U20-klassen ved det sørengelske mesterskapet i friidrett innendørs, med ny personlig rekord på 6,73.The Power of 10 - South of England AA Championships Day 2 / 3 Lee Valley 18-19 Jan 14, besøkt 24. juli 2017. Han deltok også i det britiske mesterskapet innendørs 2014, og forbedret sin personlige rekord på 60 meter til 6,71 i semifinalen. I finalen endte han på åttendeplass.The Power of 10 - British Athletics Championships Sheffield 8-9 Feb 14, besøkt 24. juli 2017. Han kom på andreplass på 60 meter i U20-klassen i det engelske juniormesterskapet innendørs, bak Joseph Dewar.The Power of 10 - England Athletics U15 / U17 / U20 Championships Sheffield 1-2 Mar 14, besøkt 24. juli 2017.

Utendørs satte han personlig rekord på 100 meter under Mt Sac Relays i California, med 10,32, og kom der på tredjeplass på 100 meter og åttendeplass på 200 meter. I det engelske U20-mesterskapet vant han sin semifinale på 100 meter, men ble diskvalifisert i finalen. Han ble tatt ut til å delta i junior-VM i friidrett 2014, og løp der inn til sjetteplass på 100 meter. I august satte han ny personlig rekord på 100 meter med tiden 10,16, med «perfekt» medvind på 1,9 m/s.

 2015 
Han kom på femteplass på 60 meter i det britiske mesterskapet innendørs 2015, og vant samme distanse i det engelske U20-mesterskapet innendørs. 

I juni vant han 100 meter i det engelske U20-mesterskapet utendørs, og i det britiske mesterskapet utendørs 2015 fikk han bronse på 100 meter. Han ble tatt ut til å delta i junior-EM i friidrett 2015 i Eskilstuna, der han vant 100 meter. 

2016
Edoburun ble U23-utøver i 2016, og den 10. februar 2016 forbedret han sin personlige rekord på 60 meter innendørs til 6,66 sekunder, under Newham Athletics Network 60m Open Series. 

Han kom på fjerdeplass på 100 meter i det britiske mesterskapet utendørs 2016, fem hundredeler unna bronsen som gikk til Chijindu Ujah. Edoburun løp her på 10,02, men dette var med 3,0 m/s medvind. Under EM i friidrett 2016 ble han slått ut i semifinalen på 100 meter, med tiende beste tid. 

2017
Han deltok på det britiske laget på 4 x 100 meter stafett under IAAF World Relays 2017, men laget bommet på den ene vekslingen, og fullførte ikke løpet. Han vant 100 meter i det engelske U23-mesterskapet, med ny personlig rekord på 10,12 sekunder, og kom igjen på fjerdeplass i det britiske mesterskapet i friidrett 2017. 

I juli deltok han i U23-EM i friidrett 2017, og vant der 100 meter. Storbritannia fikk også sølv på 4 x 100 meter stafett.

2019
Han deltok på 100 meter under VM i friidrett 2019 der han ble utslått i semifinalen.

 Referanser 

 Eksterne lenker 

  Profil hos British Athletics
  Profil hos All-Athletics 

Kategori:Personer fra London
Kategori:Britiske sprintere
Kategori:U23-europamestere i friidrett
Kategori:Junioreuropamestere i friidrett
Kategori:Deltakere for Storbritannia under EM i friidrett innendørs 2019
Kategori:Deltakere for Storbritannia under VM i friidrett 2019
Kategori:Deltakere for England under Samveldelekene 2022
Kategori:Friidrettsutøvere under Samveldelekene 2022